གསལ་བཤད་བྱེད་དགོས་པ་ཞིག་ལ།བོད་ནང་གི་གྲོང་གསེབ་དང་འབྲོག་ཁུལ་ཁག་ཏུ་རྒྱ་རིགས་འཚོ་གནས་ཀྱི་མཐུན་རྐྱེན་ཚང་མེད་སྟབས།གྲོང་གསེབ་དང་འབྲོག་ཁུལ་དུ་ད་དུང་བོད་སྐད་གཙང་མ་ཤེས་ཐུབ་པའི་ཁོར་ཡུག་གནས་ཡོད་ཅིང་།རང་སྐད་གཙང་མ་ཞིག་ཤེས་རྗེས་ཡི་གེ་སྦྱངས་ན་ཤེས་བདེ་བ་ཡིན་པས།བོད་ནང་ད་དུང་བོད་ཡིག་གི་གནས་ཚད་ལྡན་པའི་བོད་ཕྲུག་གང་ཙམ་ཡོད་པའི་རྒྱུ་མཚན་གཅིག་དེ་རེད།དེ་མིན་གྱི་རྒྱུ་མཚན་གཞན་ཞིག་ནི།བོད་མི་ཚོས་རང་གི་སྐད་ཡིག་ལ་གཅེས་ཞེན་ཆེན་པོས།དབྱར་དགུན་གྱི་གུང་གསེང་དང་ཞར་ཞོར་དུ་དགེ་རྒན་ཟུར་བསྟེན་གྱིས་བོད་ཡིག་སྦྱོང་གི་ཡོད་པ་དེ་རེད།དེར་བརྟེན།བོད་ནང་ད་དུང་བོད་ཡིག་ཤེས་པའི་གཞོན་སྐྱེས་གང་ཙམ་ཡོང་གི་ཡོད་པ་དེ་བོད་མི་རང་ཉིད་ཀྱི་ལར་ཞེན་དང་འབད་བརྩོན་ལ་བརྟེན་ནས་བྱུང་བ་ཞིག་ཡིན་པའི་གནད་འགག་དེ་ཤེས་དགོས།